Publication: Magyar Közlöny
Issue: MK-2006-62 (Year: 2006, Number: 62)
Era: 2004-2010
Section: Melléklet a 27/1998. (VI. 10.) MKM rendelethez
Paragraph Index: 214

3. A vizsga értékelése A drámajáték gyakorlati vizsga értékelésének általános szempontjai Improvizáció: – az instrukciók megértése, követése, – együttműködés (közös jelenetépítés, társak ötleteinek elfogadása, cselekménybe illesztése), – színpadi jelenlét, – figyelem, koncentráció (játékban maradás képessége, egyértelmű szerepbe lépés, szituációban maradás, egyértelmű kilépés a szerepből), – sűrítés képessége, – a jelenet szerkezete, íve (a jelenet nyitása, zárása, jelenetépítés), – a színjáték intenzitása, – színjátszói kifejezőeszközök, – karakterábrázolás (a karakter tipikus jegyeinek kiemelése, karakter tartása). Színpadi produkció: – a színpadi helyzetek megértése, az önálló játékok közös játékba illesztése, – együttműködés (a partner impulzusainak elfogadása, erős impulzusok a partner felé, közös cselekményvezetés, társakkal összehangolt váltások, közös játékstílus kialakítása, tartása), – figyelem, koncentráció, – színpadi jelenlét, – ritmusérzék (a jelenet tempójának közös kialakítása, együttes tempóváltás), – a színjáték intenzitása, – színjátszói kifejezőeszközök, – karakterépítés (a karakter tartása, tipikus jegyeinek kiemelése), – atmoszférateremtés. A BESZÉDGYAKORLATOK TANTÁRGY CÉLJA, FELADATA, SZAKMAI KÖVETELMÉNYEI A beszédgyakorlatok tanításának célja, hogy hozzásegítse a tanulókat beszédük oldottá, természetessé válásához és maradásához, az adottságaiknak és képességeiknek megfelelően – dramatikus és színpadi munkájukban egyaránt – könnyen érthetővé és élvezhetővé fejlesztéséhez. Követelmények az alapfok évfolyamainak elvégzése után A tanuló legyen képes – a beszédfolyamat részeinek és egészének tudatos irányítására az adottságainak legjobban megfelelő beszédállapot elérése érdekében, – a követendő és az elvetendő beszédpélda felismerésére hallás alapján, – a durva légzéstechnikai, hangadási és artikulációs hibák felismerésére mások és saját beszédében. Ismerje – a lazító és koncentrációs játékokat és gyakorlatokat, – légző-, hang- és artikulációs játékokat, gyakorlatokat hangokkal, mechanikusan sorolható szavakkal és irodalmi szövegekkel, – a fejlesztő és kondicionáló beszédtechnikai játékokat, gyakorlatokat, – az általában érvényes hangsúlyszabályokat, – az artikuláció ritmus- és tempóformáló szerepét. 2006/62/II. szám Követelmények a tantárgyi program elvégzése után A tanuló legyen képes (az előbbieken kívül) – ismert karakterek hangzásának hiteles létrehozására, – dramatikus és színpadi munkájában az e tantárgy keretében tanultak alkalmazására. Ismerje (az előbbieken kívül) – a beszéd dallamának változatait és kifejező hatását, – a beszéd váltásait (erő, magasság, tempó), – a szövegek tagolásának, földolgozásának lehetőségeit. A BESZÉDGYAKORLATOK TANTÁRGY VIZSGAKÖVETELMÉNYEI A MŰVÉSZETI ALAPVIZSGA KÖVETELMÉNYEI

Source: https://magyarkozlony.hu/hivatalos-lapok/085635d0ae6e0eec307d0b299cb4c87f9bb7d21e/dokumentumok/32958add681aca585162f804cc8321559c7d9c69/letoltes